### 7.      Beslutning om at tiltræde forlig i retssag om byggesag, [adresse] 11

**Åbent**

Sagsnr.: 326-2017-23852       J.nr.: 02.34.00           Dokumentnr.:
326-2017-252973

**Sagstype**

Beslutning.

**Resume og sagens baggrund**

Ejer af ejendommen [adresse] har den 2. november 2016
stævnet Kalundborg Kommune med påstand om, at han var berettiget til at opføre
et væksthus på ejendommen. Der er i retten den 31. maj 2017 indgået forlig i
sagen. Forliget er betinget af, at Kalundborg Kommune tiltræder forliget.

Sagen har flere gange været behandlet i Teknik- og
Miljøudvalget, senest på møde den 6. oktober 2014 vedr. sag om lovliggørelse af
opført væksthus, [adresse] 11.

**Indstillinger**

Chefen for Plan, Byg og Miljø indstiller, at forlig af 31.
maj 2017 tiltrædes.

**Behandling**

Teknik- og Miljøudvalget.

**Sagsfremstilling**

Ejer af ejendommen [adresse] har ulovligt opført et
væksthus. Sagen har været behandlet at Teknik- og Miljøudvalget tre gange,
senest den 6. oktober 2014, hvor udvalget besluttede at meddele afslag på
dispensationsansøgningen, og at byggeriet skal lovliggøres ved reetablering til
det tidligere godkendte betondæk samt støttevægge i terræn.

Ved stævning af 2. november 2016 indstævner ejer Kalundborg
Kommune med påstand om, at han var berettiget til at opføre væksthus på
ejendommen, i overensstemmelse med en tidligere fremsendt ansøgning herom. Ejer
har under sagen subsidiært påstået Kalundborg Kommune tilpligtet at betale
erstatning for allerede udført arbejde.

Der er den 31. maj 2017 indgået forlig mellem ejer og
Kalundborg Kommune (bilag 1).

I forliget indgår en række
vilkår, herunder (uddrag):

· Ejer anerkender, at han ikke er berettiget til at opføre eller
overdække et væksthus på de i tidligere ansøgninger skitserede måder. Ejer
anerkender samtidig, at kommunens påbud om fysisk lovliggørelse var berettiget.

· Ejer anerkender, at kommunen ikke under sagens behandling har
handlet ansvarspådragende og at det fremsatte erstatningskrav derfor ikke kan
forfølges.

· (pkt. 2.3) Ejer anerkender endeligt, at de i sagen omhandlende
ansøgninger, afgørelser og dispositioner ikke fremover kan danne grundlag for
retsforfølgning mod Kalundborg Kommune.

· (pkt. 2.4) Kalundborg Kommune anerkender, at ville
realitetsbehandle ejers ansøgning af 23. maj 2017 med henblik på at meddele, at
kommunen ikke vil påtale deklarationsovertrædelsen.

· Ejer hæver herefter sagen, kommunen anses for vindende part,

[adresse] punkt 2.3 og 2.4 er betinget af, at
Kommunalbestyrelsen i Kalundborg Kommune tiltræder forliget.

Kommunen har under retssagen udenretligt tilkendegivet, at
man vil være imødekommende over for en overdækning med fladt tag uden
isolering. Ejer har på den baggrund den 23. maj 2017 ansøgt om kommunens accept
af overdækning med spær.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Forlig, [adresse] |
| Bilag 2 - Oversigtskort, [adresse] |